Portella de Rotjà - Viquipèdia, l'enciclopèdia lliure\nPortella de Rotjà\nConflent i Vallespir\nPi de Conflent i Prats de Molló i la Presta\n42° 25′ 46″ N, 2° 21′ 15″ E / 42.429361°N,2.354153°E / 42.429361; 2.354153\nLa Portella de Rotjà és una portella, collada d'alta muntanya, situada a 2.373,3 m alt del límit dels termes comunals de Pi de Conflent, de la comarca del Conflent, i de Prats de Molló i la Presta, de la comarca del Vallespir, tots dos a la Catalunya del Nord.\nÉs al nord-oest del terme de Prats de Molló i la Presta i al sud del de Pi de Conflent. És al sud-oest de les Esquerdes de Rotjà i del Coll de Roques Blanques, al nord-est de la Mort de l'Escolà.\nEn aquest coll hi ha instal·lat un refugi prefabricat.\n↑ La Portella de Rotjà en els ortofotomapes de l'IGN\nObtingut de «https://ca.wikipedia.org/w/index.php?title=Portella_de_Rotjà&oldid=19490709»\nColls de Pi de Conflent\nLa pàgina va ser modificada per darrera vegada el 20 gen 2018 a les 16:05.


Zapatero confirma que acceptarà la cadira cedida per Sarkozy per poder assistir a la cimera del G-20 La República\nZapatero confirma que acceptarà la cadira cedida per Sarkozy per poder assistir a la cimera del G-20\nEl president del Govern espanyol, José Luis Rodríguez Zapatero, participarà a la cimera del G20 que se celebrarà el 15 de novembre a Washington per debatre la reforma del sistema econòmic mundial, segons ha confirmat La Moncloa. Així ho ha assegurat el cap de l’executiu francès, Nicolás Sarkozy, en un comunicat al voltant de les nou del vespre d’aquest divendres.\nHores abans, Sarkozy havia anunciat a Brussel·les que cedia a Zapatero una de les dues cadires de què diposa. Sarkozy ha dit, però, que corresponia al govern dels Estats Units la decisió final d’acceptar la presència de Zapatero a la cimera. Finalment, La Moncloa ha confirmat que el president de l’Estat hi assistirà.\nEl comunicat de Sarkozy també ha confirmat, segons La Moncloa, la presència d’Alemanya, França, Itàlia i Regne Unit a la cimera del G20. El text afirma que l’estat espanyol ocuparà la cinquena cadira reservada als membres de la Unió Europea i subratlla que és la vuitena economia del món. ‘En el si del G20, els estats membres de la Unió Europea disposen tradicionalment de cinc cadires. S’ha acordat que estaran ocupades a Washington per Alemanya, França, Itàlia, el Regne Unit i Espanya, vuitena economia mundial’. El president de la Comissió Europea, José Manuel Durâo Barroso també participarà a la cimera, segons el comunicat de la presidència francesa.\nL’estat espanyol es convertirà en un dels pocs estats que participi a la cimera mundial sense pertànyer al G20. A més, ho farà ocupant una cadira reservada a França però respresentant l’estat espanyol. La cinquena cadira a la qual fa referència el comunicat és la que hauria d’ocupar la presidència de torn, França. Com que París ja és membre del G8 i, per tant, té dret a participar a la cimera al marge de la UE, Sarkozy l’ha cedit a Zapatero. ‘No tinc cap problema amb el fet que Espanya ocupi una de les dues cadires com a Espanya i aquest argument és el que hem defensat devant el president Bush’, ha assegurat Sarkozy.


Catalònia Fundació Creactiva mostra com crear valor\nSant Cugat Empresarial. FOTO: JLS\nCatalònia Fundació Creactiva mostra com crear valor amb persones amb discapacitat\nSant Cugat Empresarial ha ofert aquest dijous una jornada a les instal·lacions de l'empresa social a Cerdanyola del Vallès sobre els valors de contractar persones amb diversitat funcional\nper Josep Lluís Silva 11 de març de 2022\nSant Cugat Empresarial ha convocat aquest dijous a una cinquantena d'empresaris a l'auditori de Fundació Catalònia Creactiva per exposar els valors ètics en la decisió de contractar persones amb discapacitat intel·lectual en una taula rodona amb el Dr. Joaquim Serrahima, director general de Catalònia Fundació Creactiva, Xavier Garcia, director comercial de banca Empreses de la Direcció Territorial de CaixaBank a Barcelona, Maria José Pujol, directora general Icària Iniciatives Socials i Sònia Yanguas, directora de Recursos Humans d'Specialisterne. Abans, el president de l'associació d'empresaris, Jaume Vives, ha pronunciat un discurs introductori on ha volgut manifestar que les empreses no tenen només l'únic objectiu de fer diners, sinó que "l'objectiu principal dels emprenedors i les empreses és aportar valor a la societat". I ha valorat la tasca de les persones convidades a la taula que "tenen com a finalitat fer que el desig de tenir una societat integrada i harmònica sigui una realitat".\nDesprés els convidats a la taula rodona han exposat les seves idees, que han girat al voltant de la necessitat de contractar persones amb discapacitat, els beneficis de tenir gent amb discapacitat, els valors o l'estigmatització, entre altres.\nPer què hem de contractar persones amb discapacitat?\nEn aquest punt, Maria José Pujol, directora general Icària Iniciatives Socials, ha explicat que totes les empreses han de ser conscients que el canvi climàtic i la salut del planeta l'arreglarà el treball conjunt de totes les empreses en petites coses com "protegir les persones més desfavorides oferint-los llocs de treball, educació, serveis socials. Tot allò que necessitin i procurant no destruir el que tenim al voltant per aconseguir més diners. Si no fem això, no ens en sortirem".\nTambé s'ha parlat del vessant legal que obliga a les empreses de més de 50 treballadors a reservar un 2% de la plantilla a personal amb discapacitat. Un tema introduït per Xavier Garcia, de CaixaBank, el qual ha dit que, a banda del compromís de l'empresa per les persones amb discapacitat, contracten aquest col·lectiu perquè la llei així ho estableix.\nSobre això, però, Sònia Yanguas, d'Specialisterne ha dit que cada vegada es troben més empreses que volen ser socials, tot i que ha reconegut també que la majoria de les empreses li venen per complir la llei.\nEl Dr. Joaquim Serrahima, director general de Catalònia Fundació Creactiva, ha afirmat que "només que es complís la llei totes les persones amb discapacitat tindrien feina, però el fet que no es compleixi i que no hi hagi inspeccions a les empreses, és un indicatiu de què pensa el país de la gent amb discapacitat. I nosaltres diem que quan un país s'oblida dels més dèbils poc futur li queda".\nEl Dr. Joaquim Serrahima, director general de Fundació Catalònia Creactiva. FOTO: Cedida\nBeneficis de tenir persones amb discapacitat\nEn aquest punt, Garcia, de CaixaBank ha dit que les empreses s'han d'adonar que "la diversitat millora l'empresa i permet guanyar més diners. Aquest és el punt diferencial". Aquesta reflexió l'ha completat Pujol, d'Icària Iniciatives Socials afirmant que "tothom hauria de pensar en el disseny universal de l'empresa" per pensar en tothom a l'hora de dissenyar tots els espais i funcions".\nA més, per a Yanguas, d'Specialisterne s'ha de deixar enrere l'estigma social que "el fet social no és professional".\nPer al Dr. Serrahima, de Catalònia Fundació Creactiva, si es defineixen bé els llocs de treball, moltes funcions serien "fàcilment ocupables" per persones amb discapacitat. Gent amb un "rendiment econòmic diferent, però amb un rendiment social molt superior al previst" que fan que l'empresa "entri en un camp de valors del qual ja no se n'hauria de sortir mai més". A més, ha recordat que l'11% de la plantilla de Catalònia Fundació Creactiva és personal discapacitat.\nQuin perfil ha de tenir una persona amb discapacitat per ser contractada?\nD'altra banda, el debat ha girat al voltant de la idoneïtat dels discapacitats per encaixar en un lloc de treball i en aquest punt, el Dr. Serrahima, de Catalònia Fundació Creactiva, ha dit que les empreses han de dissenyar juntament amb el departament de recursos humans quines feines són més adients perquè faci una persona amb diversitat funcional. I sobre això ha afegit que "si no tries bé la persona per al lloc de feina que li ofereixes hi ha una distorsió i la feina no anirà bé o la persona se n'anirà i voldrà fer una altra cosa".\nPer a Yanguas, d'Specialisterne, s'ha de pensar més que en les funcions que se li encarregaran a una persona amb diversitat funcional en les "tasques" que se li encarregaran. I ha recordat que "part de l'èxit de la seva empresa és l'acompanyament que se li fa als candidats".\nPujol, d'Icària Iniciatives Socials, ha introduït en el debat el fet que hi ha molts tipus de discapacitat i que moltes persones amb diversitat funcional poden arribar a càrrecs de molta responsabilitat. En aquest sentit, ha posat l'exemple del director general de l'ONCE. "Qualsevol lloc de treball, si nosaltres volem, el pot ocupar una persona amb discapacitat. És tractar de buscar-los i pensar en totes les discapacitats", ha afegit.\nEficiència i agilitat\nEl debat també s'ha centrat en la manera com els professionals discapacitats que es contractin poden mantenir nivells alts d'eficiència i agilitat. En aquest punt, Garcia, de Caixa Bank, s'ha referit al fet que no s'ha de pensar en les coses que resten sinó en les que sumen.\nYanguas d'Specialisterne ha valorat que quan una persona amb discapacitat entra en un equip, l'empresa millora i ha posat l'exemple concret d'un equip de treball que va millorar la comunicació entre ells gràcies a fer un esforç per ser més directes i transparents amb un empleat amb diversitat funcional.\nEl Dr. Serrahima, de Catatonia Fundació Creactiva ha reforçat la idea que si s'ha dissenyat el lloc de treball correctament, l'empresa flueix.\nQuins valors es reforcen?\nArribat a aquest punt, alguns participants han explicat els valors que es reforcen a l'empresa quan es contracta a una persona amb discapacitat.\nPer a Yanguas d'Specialisterne, es reforça el compromís de l'equip; per a Garcia, de Caixa bank, la persona amb discapacitat millora l'equip amb els seus valors. Per al Dr. Serrahima, de Catalònia Fundació Creactiva, aporten coneixement de la diversitat del món i mostren que tothom quan ocupa un lloc de feina adequat a les seves capacitats i als seus coneixements funciona perfectament. "Les empreses no podem ser diferents de la realitat que hi ha a la societat perquè al món hi ha de tot", ha matisat Serrahima; en la mateixa línia que el doctor, per a Pujol, d'Icària Iniciatives Socials, les persones amb discapacitat aporten "normalitat" i ha reclamat "accessibilitat universal" per pensar en tots.\nContractar persones amb discapacitat per afavorir la desestigmatització del col·lectiu\nEn aquest punt, Yanguas d'Specialisterne, ha explicat que quan un comença a treballar amb persones amb diversitat funcional se li trenquen tots els esquemes i prejudicis. Lligat amb això, Garcia de Caixa Bank ha assegurat que contractar persones amb discapacitat aporta coneixement a l'equip i el coneixement elimina l'estigma.\nPer la seva banda, el Dr. Serrahima, de Catalònia Fundació Creactiva, ha dit que per afavorir la desestigmatització és molt important l'acompanyament i el suport que se li dona a la persona amb discapacitat quan se li ofereix un lloc de treball.\nPujol, d'Icària Iniciatives Socials, ha afegit que contractar a una persona amb discapacitat també té unes bonificacions fiscals molt rellevants i, per tant, és un incentiu més per a provar-ho i veure que, si la selecció s'ha fet correctament, funciona igual que un altre treballador.\nL'auditori de Catalònia Fundació Creactiva es va omplir per escoltar els participants de la taula rodona de Sant Cugat empresarial sobre empreses amb propòsit social. FOTO: Cedida\nCom contractar persones amb discapacitat?\nEl debat també ha volgut suggerir idees per animar a les empreses a contractar persones amb discapacitat. Yanguas d'Specialisterne, ha explicat que a la seva empresa es fa molta pedagogia i sensibilització per "treure les pors".\nPujol, d'Icària Iniciatives Socials, ha contat que la majoria de les empreses que volen contractar ho fan per complir amb la llei i que quan aquestes arriben a la seva empresa, proporcionen tots els recursos i totes les opcions que té a la seva disposició l'empresa.\nGarcia de Caixa Bank ha fet més incidència en les dificultats que es troben perquè les empreses s'animin a contractar persones amb discapacitats. En aquest sentit, ha dit que el programa Incorpora ha aconseguit en un any 9.000 contractacions de persones amb diversitat funcional, però que per aconseguir-ho han fet falta milers de visites a empreses. "Encara s'ha de fer molt d'esforç", ha lamentat.\nSobre això, el Dr. Serrahima, de Catalònia Fundació Creactiva, ha insistit en la filosofia de l'empresa i en la prioritat que té aquesta per a contractar una persona amb necessitats especials quan es creen vacants. "Entenc que això forma part de la nostra funció i del nostre objectiu d'empresa", ha explicat. I ha afegit que "tant de bo algun dia les empreses comencin a pensar així".\nQuè diferencia una empresa amb propòsit social de la resta?\nEn aquest punt, el Dr. Serrahima, de Fundació Catalònia Creactiva, ha afirmat que "malauradament no es diferencien de la resta, sinó que són la resta els que són diferents".\nPujol, d'Icària Iniciatives Socials, ha afegit que les empreses amb propòsit social no només haurien d'abraçar contractar persones amb discapacitat, sinó la igualtat de gènere, conciliació laboral, reciclatge, etc.\nFacilitats de contractació i normativa les principals preocupacions\nEn el torn de preguntes del públic, Lluïsa Espín, de Fundació Vinne, amb seu a Sant Cugat, ha afirmat que la missió de la seva empresa és facilitar a les empreses la contractació de serveis que ofereixen les diferents entitats socials amb les quals col·laboren.\nDesprés s'ha obert pròpiament el torn de paraules al públic assistent i aquest ha pogut fer arribar als participants de la taula rodona les seves preocupacions, que han girat al voltant de les passes que han de fer les empreses per contractar persones amb diversitat funcional o sensorial o aspectes normatius.\nCatalònia Fundació Creactiva ha sigut l'empresa amfitriona d'una jornada de Sant Cugat Empresarial per conscienciar als emprenedors i empresaris de la necessitat de contractar persones amb discapacitat.\nCULTURA, LLEURE I JOVENTUT


Més diversitat a la nova temporada de tardor del Bartrina | Canal Reus TV\nMés diversitat a la nova temporada de tardor del Bartrina\n13:20 - 22 maig 2019\nEl Teatre Bartrina carrega piles per a la nova programació de tardor en la qual s'hi troben quatre concerts, dos festivals de renom i una gran varietat d'espectacles. Una programació que vol arribar a tota mena de públic i que començarà amb Cru, la presentació del nou disc del cantautor reusenc Fito Luri.\nEl Teatre Bartrina es prepara per a la nova temporada de tardor amb una programació potent, diversa i per a tots els públics. Els espectadors podran gaudir de quatre concerts de música, dues sessions per al públic familiar i dos festivals internacionals: la dotzena edició del Festival de Cinema de Reus Memorimage i la vint-i-dosena edició de Moviment i Teatre Gestual COS. Un dels plats forts de la temporada és l'espectacle 'Una gossa en un descampat'.\n"Un dels millors espectacles del Festival Grec 2018. Una reflexió molt intensa sobre el que suposa la mort perinatal i com això ho accepta la mare i, evidentment, la societat", explica Rosa Mateu, membre de la Comissió Artística del Consorci Teatre Bartrina.\nL'espai referent en arts escèniques presenta una programació alternativa en la qual manté el fòrum de reflexió on els espectadors poden parlar posteriorment amb els actors i deixar la seva opinió. La temporada comença oficialment el 21 de setembre amb el nou disc de Fito Luri, Cru.\nVaselina, La Dansa de la Venjança o Cita amb els àngels són alguns dels espectacles que s'hi poden trobar en aquesta nova temporada. Una programació que vol superar els bons resultats de la temporada actual.\nTeatre Bartrina Programació de Tardor espectacle Fito Luri


Inicio Valencia El Camp de Morvedre Sagunt rescata en els últims dies a 4 persones amb el servei...\nImatge d'un dels rescats amb dron a Sagunt.\nAquest pioner mètode de rescat ha sigut implantat en les costes de Sagunt des de l’any 2017\nDurant els últims dies, el Servei de Salvament i Socorrisme de la platja del Port de Sagunt ha rescatat 4 persones gràcies al servei de vigilància i rescat amb dron. Este servici de vigilància aèria el va incorporar a les seues platges l’Ajuntament de Sagunt en 2017, sent el primer ajuntament a incorporar drons al servei de salvament i socorrisme.\nLa primera banyista va ser rescatada amb l’ajuda d’un dron el dissabte 18 de juny a la platja del Port de Sagunt, es tractava d’una dona adulta que es va endinsar en la mar i mostrava dificultats per a eixir a causa del corrent. El dron que la va assistir en primera instància li va fer arribar des de l’aire un flotador salvavides, la qual cosa la va ajudar a mantindre la flotabilitat i així aconseguir eixir de l’aigua.\nAquest pioner mètode de rescat ha sigut implantat en les costes de Sagunt des de l’any 2017, i per això, va ser nomenada la platja més segura d’Espanya l’any 2018. Gràcies a la ràpida actuació de l’aeronau i del seu pilot, així com del servici de socorrisme, la banyista es troba en perfecte estat, ja que malgrat l’esglai, no va ser necessària una intervenció per part de l’equip mèdic.\n«Onejava bandera verda pel que al principi tot estava tranquil. Durant una ruta de vigilància amb el dron detectem un possible banyista en dificultats, així que decidim acostar-nos ràpidament per a veure si necessitava ajuda i, efectivament, trobem una parella que no aconseguia tornar a la vora. La banyista estava pàl·lida i amb símptomes d’estar angoixada, mostrava clars indicis de fatiga pel que feia moviments com donar-se la volta per a poder respirar millor i descansar, mentre la seua parella intentava ajudar-la, però sense èxit» segons explica Enrique Fernández, pilot de l’empresa General Drons, que presta el servici per encàrrec municipal.\nA diferència del primer rescat, durant el dilluns 20 de juny, onejava la bandera groga, senyal que els banyistes han de prestar més atenció i cura en endinsar-se en la mar. No obstant això, l’avís no va ser suficient, ja que van tindre lloc tres rescats en els quals va haver d’actuar el dron. Per sort, l’equip de socorrisme i salvament en coordinació amb esta ferramenta tecnològica van aconseguir salvar els banyistes en dificultats sense que patiren danys.\nL’Auxdron LFG és una aeronau no tripulada (UAS), que forma part de l’equip de rescat del municipi de Sagunt. El consistori ha incorporat drons salvavides per a millorar la seguretat en dos de les seues platges: platja del Port de Sagunt i platja d’Almardà.\nL’empresa encarregada de realitzar els servicis de vigilància i rescat amb drons és la companyia General Drons. Des que este servici es va incorporar, s’ha convertit en una part fonamental de l’equip de salvament.\nFinalment, des del departament de Platges sol·liciten la col·laboració dels banyistes a l’hora de respectar les senyalitzacions a les platges i en entorns aquàtics. És important que per a la seua seguretat no s’endinsen de manera insegura o temerària fins i tot quan onege la bandera verda.\nArtículo anteriorEl Teatro Principal acoge un concierto de la OV en homenaje a Teresa Berganza\nArtículo siguienteL’Alcúdia acull la VIII Trobada de Bandes de la Ribera Alta


Tinc un atac de somriure\nHe necessitat uns quants dies per poder fer un esbós, amb mala lletra i a cop de tecla, en pijama i recolzat al sofà, per explicar-vos què m’està passant des de fa un temps i que fa que la gent em miri, i és que he tingut un virulent atac de somriure i això tortura el món. Sí, ja fa uns quants dies que somric de dia, de nit, cuinant, resant, fins i tot dormint tant, com feia temps que no dormia. Sóc capaç de somriure fins i tot veient el telediari, que miro ben poc. D’on em ve tanta pau? Quin és el per què d’aquesta rabiosa alegria?\nEm sembla que el somriure que llueixo a tota hora no és efecte d’una causa única, sinó més aviat d’un cúmul de causes, i encara que la gent s’obstini i posi cara seriosa com de funeral, jo no puc deixar de somriure.\nUs ho resumeixo en molt poc temps -no és l’hora ni el moment- però no em resisteixo a donar-vos una pista, per si aquest atac de somriure pot animar el vostre dia i fins i tot encomanar-vos l’alegria que ha pres el meu cor des de fa un temps i que a poc a poc s’ha anat ensenyorint tant dels meus gestos, que jo ja ni els controlo i com us dic, somric fins i tot sense voler.\nUna de les raons és el Papa que tenim. M’ha encantat que sigui sud-americà, que parli en castellà. M’ha agradat que hagi triat el nom de Francesc, perquè dins del meu top ten de devocions diverses -visca la immensitat de l’Església!-, hi ha la d’aquell desastre de xicot que Déu va triar per reconstruir la seva Església. Tot llegint la seva biografia no em costa gaire d’imaginar-me un Francesc adolescent del nostre temps, sortint a beure i tancant les discoteques un cap de setmana i un altre, lligant amb noies com qui col·lecciona clauers, cercant frenèticament la felicitat en la que viuen submergits els nostres propis fills, sí, de famílies cristianes, que el mateix Francesc va patir en una cadena d’insatisfaccions humanes que el van portar fins a la guerra… i Déu el va triar a ell.\nVaig estar molt content de veure que el primer que va fer el Papa Francesc va ser demanar-nos a tots de resar. Un parenostre, un avemaria i el Glòria.\nSi a tot això hi afegim el seu simpàtic llenguatge corporal i la seva manifesta afició al futbol, tenim com a resultat una pessigada en el meu interior, d’aquelles que passen quan algú que no coneixes aconsegueix tensar-te una corda que et fa plorar de felicitat, afegint més llenya a la foguera del somriure.\nUna altra de les causes, ho confesso, ha estat la cadena de triomfs que el Madrid ha tingut tant davant del Barça com davant del MANU. Sí, a la lliga anem fatal, però com amb els anys de la Setena i la Vuitena, aquesta temporada fa olor de Champions.\nLa causa més important del meu somriure de primavera, quan encara som a l’hivern, és que estic enamorat, i tots els dies rebo, a canvi dels meus maldestres esforços, tants regals d’algú que no em demana res, que m’estima tal com sóc, i que m’omple d’amors posant a prova amb la sinceritat de la seva mirada, la flexibilitat de la meva cara, eixamplant tant el meu somriure que sembla que m’hagi de donar la volta a la cara. La data de les noces s’acosta i què voleu que us digui, estic gaudint molt.\nTot això és el resultat d’haver-li regalat a Déu la meva vida, perquè Ell faci i desfaci com li vingui de gust. Això va succeir una nit concreta: la del 25 de juny de 2005. Si aquella nit, més enllà dels límits de la desesperació, m’haguessin dit que avui, uns quants anys després, estaria escrivint això, hauria pegat aquell qui m’ho hagués dit, encara que hagués estat l’aparició d’un àngel envoltat de campanetes.\nEn fi, que pateixo un virulent atac de somriure del qual espero no curar-me mai. Que no tinc problemes? no és això exactament. De fet, fa tan sols 15 dies m’he quedat sense feina, estic a l’atur i la pau m’inunda, em desborda, m’ataca. És un efecte col·lateral de la presència del Crist al cor de l’home. Un atac de pau fins i tot enmig de la tempesta.\nNomés li demano al Senyor que no em passi mai. He passat molt de temps veient a l’Església cares de cristians tristos, rígids, afligits. Ho vaig veure de petit, ho vaig veure de jovenet i llavors això em va allunyar de l’Església. Ho he vist de més gran i ja no me’n desenganxen. Gent de Missa dominical que confia tant o més en les seves forces que en les de Déu. En els seus coneixements més que en l’experiència del Crist -aquella experiència que es diu “el retrobament personal” i que només són capaços d’explicar-ho els qui ho han viscut.- Més en la seva ciència, en la seva carrera, en els seus cursos i màsters, que en la Saviesa que només dóna l’Esperit Sant a través de la pregària. La pregària senzilla, la pregària pausada, la pregària silenciosa, contemplativa, de no dir-se res…. Viure en Cristià consisteix tan sols en tornar al que és bàsic: La pregària, la Paraula; els Sagraments i la confiança en Déu; en l’Amor. Tal i com va dir Benet XVI en el seu últim àngelus, un dels grans mals de l’Església són els qui viuen d’ella,: “la instrumentalització de Déu”. Perquè com ha dit el seu successor, l’Església no és una ONG. I jo hi afegeixo, que no és ni molt menys una empresa. Això anava dirigit als qui se’n serveixen de l’Església, ben instal·lats, en comptes de servir-la a ella.\nTambé és cert que cada cop conec més gent autèntica, que van per la vida dient que viuen de la Providència. En aquest món tan capitalista són un regal per al cor. Van somrient a la vida enmig d’un mar d’inseguretats humanes i problemes, com si haguessin pres per lema aquella sàvia tàctica de la pel·lícula Buscando a Nemo: “Somriu: això els despista”. I això de viure de la Providència, una cosa és dir-ho i l’altra fer-ho. A mi m’està regalant ara el Senyor un desert on se’m brinda l’oportunitat de fer-ho, i no sabeu quant l’hi agraeixo. Ja me’n va regalar d’altres, en els quals em moria de por. Però en canvi ara, com que ja l’hi he vist, m’hi confio somrient. Per què quan tenia feina em costava somriure i ara que no en tinc el que em costa és no fer-ho? Doncs és molt senzill i també us ho explico. Em sembla que era Santa Teresa qui deia que no hi ha res més trist que un trist sant, i jo m’he decidit a fer-ho, tenint en la meva ment i en el meu cor, aquest cap de setmana de Xavierada, aquella imatge del Crist de Xavier, somrient enmig del dolor.\nEspero que aquest Papa tan trempat sigui capaç de treure’ns a nosaltres cristians aquesta cara de qui segueix un home mort en comptes de ressuscitat. Aquella fe costumista que en molts casos fa servir el patiment dels altres, el dolor dels abandonats, per viure una mica millor. La fe del cop al pit a la capella i roba de marca fabricada amb mà d’obra esclava a l’armari de casa.\nAl qui jo vaig donar la vida ja fa més de set anys i que em té el cor robat, va ser un viu, no un mort. Un home amb nom i cognoms que camina amb nosaltres en la nostra vida, en la nostra alegria, en el nostre dolor, com un pelegrí més que no es cansa d’esperar-nos: Jesús de Natzaret, fuster i Fill de Déu, nascut en una menjadora, torturat i assassinat perdonant els seus assassins. Ressuscitat amb el poder de Déu.\nAquí rau l’explicació d’aquest atac de somriure. Vols que se t’encomani?


MÉS per Menorca valoram molt positivament que un total de 669 menorquins hagin demanat ja la targeta ciutadana per viatjar a preu de resident amb els autobusos urbans de Palma. Hem pogut conèixer les dades recopilades per l’Ajuntament de Palma fins a finals d’octubre. Cal recordar que la mesura es va posar en funcionament el mes de juny.\nAixò vol dir que ara els menorquins paguen només 1 euro per anar, per exemple, des de l’aeroport a la ciutat, mentre que abans en pagaven 5. El bitllet per a les les línies urbanes (port inclòs) surt ara a 0,80 cèntims, quan abans costava 1,50 euros.\nA més, dels 669 menorquins que han demanat a targeta ciutadana, 90 ho han fet amb el “perfil estudiant”, la qual cosa vol dir que el bitllets de transport els sortiran encara més barats: de l’aeroport a Palma i viceversa, 0,67 cèntims; i les línies urbanes (port inclòs) 0,45 cèntims. Abans aquests preus eren 5 i 1,50 euros.\nMalgrat que encara queden aspectes per acabar de resoldre (com el fet que els estudiants menors de 16 anys encara no poden demanar la targeta “perfil estudiant” o que es pugui fer el tràmit de forma més àgil) MÉS per Menorca consideram que el canvi és substancial. Nel Martí, ha afirmat que, a la fi, «els residents de Menorca, Eivissa i Formentera -entre els quals hi ha estudiants, malalts i familiars- deixen de ser tractats com a turistes per anar a la UIB o a Son Espases»


Santa Eugènia de Ter, un poble de gegants; Huedo dibuixa La Nimfa del Rec i El Dimoni | El Dimoni de Santa Eugènia de Ter (Gironès)\nEl pintor, amic de Santa Eugènia de Ter i eugenial Huedo! dibuixa els futurs gegants eugeniencs: La Nimfa del Rec i El Dimoni FOTOS: EL DIMONI\nLa Colla Gegantera de Santa Eugènia de Ter s’ha posat mans a l’obra de construir els que seran els dos gegants eugenials del poble: La Nimfa del Rec i El Dimoni , a partir dels dibuixos i esbossos que ha treballat Vicenç Huedo, veí del Güell ·Devesa, pintor i amic d’eldimoni.com.\nEl passat divendres -24 de gener- es van iniciar les primeres passes per al naixement de la geganta (La Nimfa del Rec) i el gegant (El Dimoni ) que acompanyaran els capgrossos -també eugenials- en Tomàs, l’Eugènia i El Dimoni del Pont, que varen ser batejats a la Festa Major de Santa Eugènia del setembre de 2012 [veure l’última foto de les diapositives publicades].\nEl taller per a la construcció d’aquests nous símbols del poble és a l’antic local de la Biblioteca Salvador Allende -actual ateneu eugenienc- del carrer Montseny [veure les penúltimes fotos]. L’horari de treball és de les 5.30 de la tarda a les 7.30 del vespre, tots els divendres. La monitora-experta és la Mariona i la coordinadora de la Colla Gegantera de Santa Eugènia de Ter, la Marisa F. Morán.\nLa Colla Gegantera us anima a tots/totes a participar i col·laborar: modeladors/res, dibuixants/dibuixantes, pintors/res, fusters/res, entesos en vestuari i modistos/modistes… tothom hi té cabuda. N’hi ha feina per donar i vendre. Seria meravellós si per a la Festa Major d’enguany 2014 es poguessin treure algun dels gegants a passejar pels carrers i places de Santa Eugènia de Ter.\nD’altra banda, la Mancomunitat Santa Eugènia·Can Gibert informa -també- que aviat començaran les classes de gralla (ja es disposen de 12 gralles). Els interessats envieu un correu-e a eldimoni@eldimoni.com.\nLa faràndula del pla gironí, creix.\n[es recomana visualitzar les fotos desplaçant l’speed -situat a la dreta, dalt- del requadre negre\na 1 segon de velocitat del passi de diapositives, és més divertit]\nCronologia: capgrossos huedo xirois\nUna resposta a “Santa Eugènia de Ter, un poble de gegants; Huedo dibuixa La Nimfa del Rec i El Dimoni”\n31 gener 2014 a les 20:31


Ràdio Balaguer - EDUCACIÓ ATÈN LA PETICIÓ FETA PER CGT ENSENYAMENT, I ALTRES AGENTS, I OBRA LA PORTA PER A QUE LES PERSONES OPOSITORES PUGUIN AJORNAR LA SEVA PROVA DEGUT AL TEMPORAL DE NEU\nEDUCACIÓ ATÈN LA PETICIÓ FETA PER CGT ENSENYAMENT, I ALTRES AGENTS, I OBRA LA PORTA PER A QUE LES PERSONES OPOSITORES PUGUIN AJORNAR LA SEVA PROVA DEGUT AL TEMPORAL DE NEU\nSegons dades del Departament d’Educació, de les 5.970 persones per accedir al cos de professorat de secundària, un total de 158 persones no han pogut accedir als 152 tribunals per dur a terme les proves, fet que suposa un 2,7% sobre el total d’aspirants. Davant aquesta situació, i les pressions rebudes per part dels diferents agents sindicals i la Plataforma d’Interines Docents, des de fonts del Departament d’Educació ja han deixat entreveure que atendran les peticions fetes i que estudiaran cada cas i permetran fer la prova a les persones que no es van poder presentar per causes del temporal i ho puguin justificar.\nDes de CGT Ensenyament, celebrem que sigui així i restarem amatents a que totes les opositores pugui tenir aquesta possibilitat. Si no és així, prendrem les mesures que creguem necessàries.\nD’altra banda, fem una crida a que totes aquelles treballadores afectades que no siguin ateses per part del Departament d’Educació en les seves reclamacions contactin amb nosaltres i els ajudarem. Tenim clar que al final aquesta solució no és més que un pedaç davant el despropòsit d’aquestes oposicions però almenys obra la possibilitat per a que les persones opositores puguin acabar aquest concurs.


Incentius per a la maternitat: no perdis | Dona el superflu 2022\nDona el superflu\nIncentius per a la maternitat: no perdis\nINCENTS A LA MATERNITAT -\n1.500 euros, un sou íntegre, per animar a 550 empleats de la companyia a tenir fills . Roberto Brazzale, de cinquanta anys, de Vicenza, és un empresari valent, i davant el problema, que ens afecta a tots, homes i dones, famílies i solters, del col·lapse de la natalitat a Itàlia, va fer la cosa més senzilla però també més eficaç del món : ha introduït, amb la seva cartera, un bonus corporatiu-bebè de 1.500 euros. Una vegada més, com també passa pel que fa a les llars d’infants i l’ajuda a les dones, les empreses privades, en alguns casos, es fan més efectives i concretes que l’Estat, el Parlament i el govern . I fan gestos que poden deixar una empremta i obrir-se camí, com passa a molts països europeus, a favor de la natalitat i l’enorme malbaratament que es consumeix al nostre país, on tenir fills s’ha complicat cada cop més. Penseu en què podria passar, per exemple, si el gest de Brazzale fos imitat per altres petits i mitjans empresaris italians: la bonificació corporativa del bebè es convertiria en una revolució en els nostres estils de vida .\nLLEGIR TAMBÉ: Quant costa criar un fill a Itàlia. 300 mil euros fins als 18 anys, 7 mil euros el primer any\nSALARI per a aquells que tenen fills -\n"Hi havia una necessitat de donar un senyal clar: Itàlia i Europa han de posar els nens al centre de la vida. Com a empresari, vaig començar fent la meva part concretament ", va dir Roberto Brazzale en una recent entrevista. La seva empresa lletera, nascuda el 1784, està considerada entre les més antigues del nostre país i es troba a Zanè, a la zona de Vicenza. La bonificació introduïda per Brazzale preveu que a partir d’aquest any cada empleat que tingui un fill obtindrà un salari net mensual net per cobrir les primeres despeses d’una família extensa . L’incentiu també afectarà els treballadors de l’empresa a Litovel a la República Txeca, on el grup també ha obert 19 botigues.\nBONS BONUS SONS -\nL’elecció d’introduir aquesta ajuda és fruit de la consciència que en les últimes dècades s’han multiplicat les dificultats per als joves que volen començar una família . Sovint no és possible afrontar l'augment de les sortides que comporta l'esdeveniment feliç i molts renuncien, tal com mostren les impetuoses dades sobre la natalitat. Un fenomen que Brazzale denomina "tragèdia col·lectiva" . El 2016, de fet, per primera vegada en noranta anys, la població nacional ha disminuït. I la primacia pertany al Vèneto, que ja no és una mina inesgotable de bressols, on els naixements van caure un 20% entre el 2008 i el 2015, una cinquena part dels nens menys. L’incentiu beneficiaran no només les mares, sinó també els pares o els que adopten un fill. L’únic requisit: estar emprat almenys dos anys i assegurar la col·laboració per als dos següents a cada feliç esdeveniment. Una forma d’invertir seriosament en l’actiu estratègic més important de cada empresa: el capital humà .\nAjuda a mares per fer nens: exemples al món\nFamília, a Alemanya, una bonificació de 300 euros per als pares que passen més temps amb els seus fills\nA Àustria és més fàcil ser mare: xecs des de mil euros i permís de fins a tres anys\nRenho Murata, el líder japonès que vol invertir en el futur ajudant les dones\nIslàndia, va aprovar la llei que obliga les empreses a pagar el mateix sou a homes i dones


» 2012 » maig CaPaLTaRD, a PoQueTa Nit!\nClassificat com a: coses d'altri,fotos jrrof — Josep Rof @ 10:06 Aquest so greu de corda adolorida\nque subratlla el meu cant, és la penyora\ndeixada per la mort perquè et recordi,\namor adolescent. És la teva ombra\nque en l’alta solitud dels camins aspres,\nel braç acollidor, va fer-me ofrena\nd’aquest repòs segur, oh flama pura\ndel meu amor passat, present encara\nen el somriure las d’un món que porta\nel pes de tots els morts en les florides\nde cada primavera renovada.\nEts el meu port tancat on de l’inútil\nnavegar procel·lós veig la tristesa\ni el conhortament… Ombra benigna\nque m’acompanya el cant atemperant-lo\namb unes notes greus, serva’m els braços\nQuan sigui morta, amor,\nno cantis cançons tristes per a mi.\nSobre el meu cap no plantis roses,\nni fosc xiprer mesquí.\nSobre meu fes d’herba verda\nrosada i fosa al sol.\nI, si tu vols, recorda’m viva\no oblida’m, si tu vols.\nJa no veuré les dolces ombres.\nPloure no sentiré i el rossinyol,\ncantant sa pena, ja no l’oiré.\nI somniant dins el crepuscle\nd’un etern recer\npotser el record em faci seva.\nfotos: catifes Corpus la Garriga 26/06/2011 per jrrof\nCanon EOS 400D DIGITAL Bookmark on Delicious Digg this post Recommend on Facebook share via Reddit Share with Stumblers Tweet about it Subscribe to the comments on this post Comentaris (0)\t12 maig 2012\ntot és nostàlgia\nClassificat com a: coses d'altri,fotos jrrof — Josep Rof @ 2:39 Corranda\nTot és nostàlgia.\nEl temps torna, ric o pobre,\ncom la ventada entre a l’arbre.\nEl colom de nou s’atura\narran dels peus de de l’estàtua.\nTorres de fred de l’espera.\nLa duració no canta.\nQuant s’acosti el pleniluni\namb lligaré les imatges.\nNo m’esmerço en l’elegia\nans faig un cruixit de canya.\nEm setgen vent lapidaris\ni els records d’una muntanya.\nVénen fantasmes de liquen.\nPluja grisa. Alta l’espasa.\nEl caçador d’ulls malignes\nfa dels anys un ram de rastre.\nTots dos hem passat la vida\nentre el grill i la campana.\nTancarem totes les portes\nEsperant l’allau d’aranyes!\nLa veu que embelleix la terra…\nLa veu que embelleix la terra!\nLa veu de l’altura,\nla gran veu del tro\nque eix del núvol que erra.\nSentim el seu so\nl’eco que perdura,\nLa veu que embelleix la terra.\nEl gall canta per tots dos (Meteora)\nfotos Canon EOS 550 D DIGITAL per jrrof Bookmark on Delicious Digg this post Recommend on Facebook share via Reddit Share with Stumblers Tweet about it Subscribe to the comments on this post Comentaris (0)\t10 maig 2012\nClassificat com a: ELA,fotos jrrof — Josep Rof @ 9:54 11è aniversari\nOnze primaveres, en un no-res, un mer pessic, un instant…\nSense parar-hi atenció i sense adonar-nos, la primavera arriba cada any puntualment, per obsequiar-nos amb un esclat de vida i de color per tot arreu. Qui ens ho havia de dir d’aquell deu de maig del dos mil u, “que faríem onze primaveres en el camí de la vida junts” i ho hem fet, ella i jo sense adonar-nos, això sí sempre pendents un de l’altre, hem conviscut a pesar de tot amb harmonia, pors, patiments i angoixes, una miqueta de “yuyu” al principi, al no saber com seria el seu desenvolupament, ara també, vés a saber com tancarem el teló de la VIDA, de la tragicomèdia iniciada fa onze anys.\nAhir fullejant velles agendes, vaig trobar-hi un apunt: quan jo havia explicat el dol de la meva ELA a altres elàtics o llurs familiars, allà tots érem iguals. Era el 2003/2004 a l’associació *adELA a Barcelona (barri de Gràcia), de tant en tant ens hi trobàvem, fèiem xerrades, ens coneixíem, sempre aquesta convivència era reconfortant, allà havíem escoltat diferents professionals que convivien diàriament amb malalts, eren curosos i tractaven amb delicadesa l’ELA. Els elàtics i llurs familiars ens hi sentíem protegits. Recordo una anècdota, d’un fet puntual, us l’explico: dos gironins, en Miquel i la Berta, ella patia ELA, en Miquel, el seu marit, per requeriment del fisioterapeuta, va pujar a la taula per escenificar moviments posturals, la Berta al meu costat, asseguda a una cadira de rodes, reia i reia… a gust, pel sol fet de veure en Miquel estirat a la taula, reia amb rialles fortes i descontrolades per les emocions desfermades. Li vaig fer un comentari “se’l veu feliç allà dalt!!”, no em va contestar. En acabar l’escenificació, en Miquel va seure al seu costat, va treure un abecedari de grosses lletres i assenyalant amb un punter, va anar recomponent un “gràcies Josep”. Vaig quedar parat en rebre una lliçó de vida tan directa i alhora convulsat (aprèn amb mi…). Aquesta terrible malaltia fa estralls per on passa. I passa. A la Berta, l’ELA li havia pres la veu, tota la veu, entre d’altres coses. Jo no ho sabia. Eren una parella simpàtica, desbordaven empatia, inoblidables per mi.\nMenció especial a la meva família que em protegeix i em fa costat constantment, sota el seu paraigües m’hi sento reconfortat i re-conformat, els vuit néts que, dia a dia, demostren la seva delicadesa de tracte cap a l’avi. Els que m’atenen: doctors, fisioterapeuta, la Fundació Miquel Valls pel seu bon fer, a tots gràcies.\nAquest 11è aniversari convisquent amb l’ELA, em fa sentir cert privilegi VS a altres, demano disculpes, doncs no voldria ferir la sensibilitat de ningú per ser un elàtic diferent, dono gràcies per haver pogut contar-vos-ho.\n“10 maig 2001 dia del diagnòstic” 10 de maig 2012 dia de l’escrit. Josep\nEra jove, ara que en tinc seixanta nou, que lluny em queden aquells cinquanta-vuit, a la VIDA com deia el poeta “estem en temps de descompte” amb ELA o sense.\n*adELA fou absorbida per la Fundació Miquel Valls, el seu inici era el 2006.\nUns poemes d’en Jordi Cervera 2003 vull que m’acompanyin en el meu 11è aniversari.\nAra em fa malt l’espatlla,\nmasegada pel pes immòbil\nd’una colla de bons propòsits\ni no tinc les paraules\nperquè em sembla que ja no cal,\nque l’escala omnipresent dels silencis\nm’ha anat fent més feble,\nmolt més petit\ni abocat, d’una manera quasi definitiva,\na la xarxa opaca del plor.\nTot ha succeït de forma inexorable,\ncom si ningú, abans que jo,\ns’hagués vist entretingut a solcar\nles rutes lliscants de la carn,\nels deserts ben plegats del treballs.\nVal tot quant el calendari,\nnigromant borni i bergant,\njuga el teu costat,\nquant hi ha aldarulls al cor\ni tot vol ser un devessall de colors,\nde secrets indesxifrables,\nde nous desordres petits i allargassats.\nEm donaré amb neguit el desig de l’aire,\na l’atracció madura del vent\ni em deixaré bressar\ncom un polsim viatger,\nencarat a la certesa\ndels camins sense voreres,\nde qualsevol principi absent.\nA tots els qui han fet que encara hi hagi flames\nbarallant-se els meus ulls\ni fulles surant en els llacs de la meva ànima.\nEls grillons del meu futur són també una mica seus.\nfotos Canon EOS 550D DIGITAL per jrrof\nArxius: juny 2013


CULTURA > CIÈNCIAMÚSICA\nEl gran mestre Antonio Stradivari i uns altres reconeguts fabricants de violins van tractar els instruments amb substàncies químiques que produïen un so únic, i uns quants d’aquests components han estat identificats ara per primera vegada.\nJoseph Nagyvary, professor emèrit de bioquímica a la Universitat de Texas A&M, va proposar per primera vegada fa quaranta anys la teoria que la raó principal per al so primitiu, més enllà de la fina artesania, eren els productes químics que Stradivari i més lutiers, com ara Guarneri del Gesù, empraven per guarir els instruments d’una infestació de cucs que hi havia en aquell moment.\n“Tota la meva investigació durant molts anys s’ha basat en la suposició que la fusta dels grans mestres es va sotmetre a un tractament químic agressiu, i això va tenir un paper directe en la creació del gran so dels Stradivari i Guarneri“, ha dit Nagyvary en un comunicat.\nUn equip internacional dirigit per Hwan–Ching Tai, professor de química a la Universitat Nacional de Taiwan, ha publicat els seus descobriments a la revista científica l’Angewandte Chemie International Edition.\nBòrax, zinc, coure i alum\nEls descobriments de Nagyvary van ser verificats en una revisió de l’American Chemical Society, l’organització científica més gran del món. Les troballes actuals de l’equip de recerca mostren que es va fer servir bòrax, zinc, coure i alum, juntament amb aigua de calç, per tractar la fusta dels instruments.\n“El bòrax té una llarga història com a conservant, que es remunta als antics egipcis, que l’empraven en la momificació i després com a insecticida”, diu Nagyvary. “La presència d’aquests productes químics apunta a la col·laboració entre els fabricants de violins i la farmàcia local i l’apotecari en aquell moment. Tant Stradivari com Guarneri haurien volgut tractar els violins per evitar que els cucs es mengessin la fusta perquè les infestacions de cucs eren molt esteses“, ha afegit.\nExplica que cada fabricant de violins probablement va fer servir els mètodes locals en tractar la fusta. “Aquest nou estudi revela que Stradivari i Guarneri tenien el seu mètode individual de processament de la fusta, al qual potser van atribuir una importància considerable”, va dir. “Potser es van adonar que les sals especials que feien servir per a la impregnació de la fusta també li atorgaven una resistència mecànica beneficiosa i avantatges acústics. Aquests mètodes es van mantenir en secret. No hi havia patents en aquella època. Com es manipulava la fusta amb productes químics era impossible d’endevinar mitjançant la inspecció visual del producte acabat.”\nLes receptes de vernissos no eren secretes perquè el vernís en si no és un determinant crític de la qualitat del to. Per contra, el procés com es van tractar i processar les taules d’avet fresc amb una varietat de tractaments químics a base d’aigua és fonamental per al so del violí acabat. Aquest coneixement era necessari per a obtenir un “avantatge competitiu” sobre els altres fabricants d’instruments, explica Nagyvary.\nEl professor emèrit afegeix que l’equip va descobrir que els productes químics emprats es trobaven pertot i dins de la fusta, no tan sols a la superfície, i això va afectar directament la qualitat del so dels instruments.\nAntonio Stradivari (1644-1737) va fabricar al voltant de mil dos-cents violins i els va vendre només als molt rics, inclosa la reialesa. Avui dia, queden al voltant de sis-cents violins. Un contemporani menys conegut de Stradivari, Guarneri del Gesù, va tenir problemes per a vendre el seu treball, però els seus instruments ara es consideren iguals en qualitat i preu als violins de Stradivari.\n“Els seus violins han estat incomparables en so i qualitat durant dos-cents vint anys”, ha dit Nagyvary, i ha assenyalat que un violí Stradivari avui pot valorar-se en deu milions de dòlars, i un Guarneri pot valer encara més. Va dir que es necessiten més investigacions per a aclarir més detalls de com els productes químics i la fusta produeixen una qualitat tonal impecable.\n“Primer, es necessiten unes quantes dotzenes de mostres no tan sols de Stradivari i Guarneri, sinó també d’uns altres fabricants del període Daurat (1660-1750) de Cremona, Itàlia. […] Hi haurà d’haver una millor cooperació entre els mestres restauradors d’instruments musicals antics, els millors creadors del nostre temps i els científics que realitzen els experiments sovint de manera gratuïta en el seu temps lliure.”


NORMATIVA DE LA PRODUCCIÓ AGRÀRIA ECOLÒGICA A LES ILLES BALEARS\nEl nou Reglament (CE) 834/2007 damunt producció i etiquetat dels productes ecològics europeus que deroga el Reglament (CEE) 2092/91, ha estat fruit de l'acord polític entre los Ministres d'Agricultura de l'Unió Europea. Aquest reglament resultarà més simple tant pels agricultors com pels consumidors. Les noves disposicions, que presenten un conjunt complet d'objectius, principis i normes bàsiques per la producció ecològica, a més inclouen un nou regim permanent d'importació i un sistema de control més sistemàtic. L'ús del logo ecològic de l'UE serà obligatori, si bé podrà anar acompanyat d'altres logos nacionals o privats. S'haurà d'indicar el lloc de producció dels aliments per informar d'aquesta dada als consumidors. Els aliments només podran incorporar el logo ecològic si al menys el 95 % dels seus ingredients s'ajusten a n'aquest sistema de producció. No s'introduiran canvis en la llista de substancies autoritzades per la agricultura ecològica. Les noves normes serviran de base per afegir noves disposicions en matèria d'aqüicultura ecològica i producció ecològica de vi, algues i llevats. Per altra banda, el Reglament (CE) nº 889/2008 aprovat el 5 de setembre de 2008 estableixen les disposicions d'aplicació del Reglament nº 834/2007.\nREGLAMENT (CE) 271 24.03.2010. Modifica el Reglament (CE) Nº 889/2008 pel qual s'estableixen disposicions d'aplicació del Reglament (CE) no 834/2007 del Consell, pel que fa al logotip de producció ecològica de la Unió Europea.\nREGLAMENT (CE) 471 31.03.2010. Modifica el Reglament (CE) Nº 1235/2008 pel que fa a la llista de tercers països dels que han de ser originaris determinats productes agraris, obtinguts mitjançant producció ecològica, per poder ser comercialitzats a la Unió Europea.\nReglament (CE) nº 834/2007 del Consell sobre producció i etiquetatge dels productes ecològics europeus que deroga el Reglament (CEE) 2092/91.(Aquest document en vigor a partir de gener 2009)\nReglament (CE) nº 889/2008 de la Comissió de 5 de setembre de 2008 pel que s'estableixen les disposicions d'aplicació del Reglament (CE) 834/2007 del Consell damunt producció i etiquetat dels productes ecològics, respecte a la producció ecològica, el seu etiquetat i control.\nReglament (CE) nº 1235/2008 de la Comissió de 8 de desembre de 2008 pel que s'estableixen les disposicions d'aplicació del Reglament (CE) nº 834/2007 del Consell pel que respecte a les importacions de productes ecològics procedents de països tercers.\nREGLAMENT (CE) No 967/2008 DEL CONSELL de 29 de setembre de 2008 pel qual es modifica el Reglament (CE) 834/2007 sobre producció i etiquetatge dels productes ecològics.\nREGLAMENT (CE) No 1254/2008 DE LA COMISSIÓ de 15 de desembre de 2008 que modifica el Reglament (CE) 889/2008 pel qual s'estableixen disposicions d'aplicació del Reglament (CE) 834/2007 del Consell sobre producció i etiquetatge dels productes ecològics, pel que fa a la producció ecològica, l'etiquetatge i el seu control.\nREGLAMENT (CE) N o 537/2009 DE LA COMISSIÓ de 19 de juny de 2009 que modifica el Reglament (CE) 1235/2008 pel que fa a la llista de tercers països dels que han de ser originaris determinats productes agraris obtinguts mitjançant producció ecològica per poder ser comercialitzats a la Comunitat.\nREGLAMENT (CE) N o 710/2009 DE LA COMISSIÓ de 5 d'agost de 2009 que modifica el Reglament (CE) 889/2008 pel qual s'estableixen disposicions d'aplicació del Reglament (CE) 834/2007, en el que fa a la fixació de disposicions d'aplicació per a la producció ecològica d'animals de l'aqüicultura i d'algues marines.\nMODIFICACIÓ Decret 27/2009. Acord del Consell de Govern de dia 29 de maig de 2009, de correcció d'errades advertides en les versions catalana i castellana del Decret 27/2009, de 17 d'abril, d'adaptació del règim jurídic i econòmic del Consell Balear de la Producció Agrària Ecològica al Decret 49/2004, de 28 de maig, de règim jurídic i econòmic dels consells reguladors i altres ens de gestió i de control de denominació de qualitat\nDecret 27/2009, de 17 d'abril, d'adaptació del règim jurídic i econòmic del Consell Balear de la Producció Agrària Ecològica al Decret Decret 49/2004 de 28 de maig, de règim jurídic i econòmic dels consells reguladors i d'altres ens de gestió i de control de denominació de qualitat.\nQUADERN DE NORMES TÈCNIQUES (QNT).\nEn el marc del Conveni Específic 2008 signat entre "el Ministerio de Medio Ambiente y Medio Rural y Marino" i INTERECO, una de les acciones realitzades va ser el desenvolupament de les feines necessàries per a presentar un Primer Esborrany de Quadern Comú de Normes Tècniques de la Producció Agrària Ecològica que completa la normativa europea en tots aquells aspectes tècnics que aquesta no desenvolupa o estan subjectes a interpretació.\nLa interpretació consensuada del sector i de les Autoritats de Control de l'Agricultura Ecològica sobre la presència d'organismes modificats genèticament en productes ecològics és que no ha de permetre la comercialització de productes en els que es detecti la presència dels mateixos per sobre del llindar de detecció, el que es coneix comunment com el zero tècnic. Aquesta interpretació ha estat conclusió i motiu de reivindicació de nombrosos events. El nou Reglament (CE) 834/2007, de 28 de juny de 2007, sobre producció i etiquetatge dels productes ecològics i pel qual es deroga el Reglament (CEE) N º 2092/91, no modifica aquest consens. Un dictamen jurídic manifesta que no és incorrecta ni contrària al Reglament la tesi que entén que la presència d'OGMs ha equivaler al zero tècnic.\nPer aquests motius, INTERECO va consensuar el punt 01.03 del CNT sobre "limitació de presència d'OGMs en l'agricultura ecològica" que es va presentar a l'Autoritat Competent i posteriorment aprovar per aquesta per ser incorporat a l'esborrany de Quadern comú de Normes Tècniques.


Crònica d'un relleu generacional - Fet a Sant Feliu\nCrònica d'un relleu generacional\nDissabte passat es va viure amb el 'Demolition Fest' un vespre molt emotiu\nDijous, 27 d'octubre de 2016 13:00h\nDemolition Fest. Foto: Josep Coca.\nDe vegades, hi ha moments de catarsi col·lectiva, on els records, els sentits i l'espai es barregen per aconseguir la total unió d'un grup de persones. El passat dissabte, els records van ser els de joventut, el sentit clau va ser l'oïda i l'espai -espiritual, perquè va haver-se de traslladar- va ser el Casal de Joves de Sant Feliu. El que podia haver sigut només una festa per acomiadar un edifici emblemàtic de la ciutat es va convertir, gràcies al poder de la nostàlgia, en una reunió generacional que posava sobre l'escenari tota una tradició de la música rock local.\nL'anomenat Demolition Fest, celebrat amb motiu del tancament del Casal per la seva remodelació, va sorprendre tothom. "No sabíem que arribaria a aquesta escala, amb una vintena de grups i centenars d'assistents... Va agafar una dimensió que fins i tot se'ns escapava de les mans", confessa un dels impulsors inicials, Josep Coca. "En realitat va ser molt fàcil, perquè tothom va voler participar de forma voluntària i amb molta motivació", afegeix altre dels organitzadors, Óscar Roc.\nUn nom: Pep Altayó\nUn dels temes centrals de l'acte era retre homenatge a una figura cabdal a la música santfeliuenca i que ens va deixar fa uns anys: Pep Altayó, l'immortal veu de La fiebre del oro. Van ser la resta de membres de la banda els qui van pujar a l'escenari, amb projeccions de fotografies d'Altayó, per recordar una imatge icònica pels santfliuencs dels vuitanta i noranta. "Va ser un dels moments més emocionants", assegura Coca, i hi coincideixen tots els entrevistats per aquest article.\nL'emoció, en totes les seves formes, va ser present a l'acte. "Veies a gent fent-se abraçades constantment", recorda divertit Roc, que pensa que "hauran de passar molts anys per tornar a veure alguna cosa semblant". Per Coca, difícilment això tornarà a passar. "Va ser una jornada històrica", sentencia.\nJunt amb l'emotivitat del moment, la nostàlgia va ser altre dels elements més significatius del que va passar dissabte. Per la Marta Fuertes, assistent als concerts i usuària del Casal de Joves a la seva època daurada, també va ser un moment irrepetible. "Va ser com tornar a viure una nit a l'antic Casal, amb la mateixa música i les mateixes cares", explica. "La sensació, en definitiva, va ser de fer un viatge en el temps", afegeix, recordant també els riures que va provocar el trasllat del concert, a causa de la pluja, al Casal de la Gent Gran. "Amb l'edat que tots tenim, i recordant temps passats... Va ser molt graciós veure'ns allà!", comenta.\nFuertes recorda el Casal de Joves d'aquella època, ja fa més de dues dècades, com un punt de trobada que tenia el seu punt fort en el bar. "Era un lloc de reunió molt important, i quan el van tancar es va acabar el Casal com el coneixíem, i va passar a ser un lloc on informar-te o fer tallers", assegura. "Ara la música santfeliuenca continua sent important, però no allà, i realment no sé si per culpa de no tenir bar, de no tenir concerts, de manca de suport institucional... No ho sé", expressa Fuertes, que torna a aquelles nits musicals de la seva joventut, que "van marcar als joves i la dinàmica de tot el poble". En aquesta línia, Óscar Roc destaca l'actitud de tota una generació. "Èrem molt de muntar les coses entre tots, col·laborant, i ara contractes una empresa privada perquè t'ho faci. No és millor ni pitjor, però és diferent", afirma.\nRegust a relleu generacional\nNo només va haver-hi grups clàssics la nit de dissabte. Els joves talents actuals de la ciutat també van tenir el seu espai a l'escenari, provocant una curiosa congregació de diverses generacions i, en conseqüència, una imatge ineludible: el relleu generacional. Els antics es canvien pels nous, però la música continua. "Grups com Seikos estan formats per fills d'alguns membres de grups clàssics, per això es fa més evident aquest ritual de pas que vam presenciar", comenta Roc, que també recorda amb especial emoció la visió dels fills petits dels músics ballant com els que més a la pista.\nUns que arriben, altres que se'n van i només es retroben per, irònicament, dir adéu. El Casal de Joves de Sant Feliu estarà tancat durant un any per transformar-se en l'escenari de les noves generacions, per compartir allà totes les novetats que el futur, aquell gran desconegut, ens ha de portar. Per ara, ens haurem de conformar amb haver viscut, només per una nit, el ressorgir de l'esperit d'una època, d'un poble, d'una generació. La joventut recuperada i, amb resignació, acomiadada.


Pisos en venda Cantabria Provincia | VivadosCatalàEspañolCatalàEnglishFrançaisDeutsch Entrar FavoritsNotíciesAgènciesImmobiliàries a Cantabria provínciaLlogarPisos a Cantabria provínciaComercials a Cantabria provínciaCases a Cantabria provínciaEdificios a Cantabria provínciaAparcaments a Cantabria provínciaOficina.plural a Cantabria provínciaTerrenys a Cantabria provínciaComprarPisos a Cantabria provínciaCases a Cantabria provínciaComercials a Cantabria provínciaTerrenys a Cantabria provínciaAparcaments a Cantabria provínciaEdificios a Cantabria provínciaOficina.plural a Cantabria provínciaVenda\nLloguerTipoPisosPisos casas Locales y naves Terrenys Aparcamientos Edificios Oficines Subtipos Apartamento Ático Dúplex Estudio Loft PreuPrecio Min50.00060.00070.00080.000100.000120.000140.000160.000180.000200.000220.000240.000260.000280.000300.000350.000400.000500.000600.000700.000800.0001.000.0002.000.0003.000.000Precio Max50.00060.00070.00080.000100.000120.000140.000160.000180.000200.000220.000240.000260.000280.000300.000350.000400.000500.000600.000700.000800.0001.000.0002.000.0003.000.000HabitacionsHab. Minimo1 habitación2 habitaciones3 habitaciones4 habitaciones5 habitacionesHab. Máximo1 habitación2 habitaciones3 habitaciones4 habitaciones5 o mésBanysMínim1 baño2 baños3 bañosMàxim1 baño2 baños3 o mésMidaMínim40 m260 m280 m2100 m2120 m2140 m2160 m2180 m2200 m2400 m2600 m2800 m2IndiferenteMàxim40 m260 m280 m2100 m2120 m2140 m2160 m2180 m2200 m2400 m2600 m2800 m2IndiferentePiscina Terrassa Xemeneia Jardin Moblat Calefacció Aacc Ascensor Traster Con fotosDe bancosTancar9.287 Pisos en venda Cantabria Provincia Crear alertaVenda PisCantabria ProvínciaSelecciona localitatOtras LocalidadesAAjo (67)Alfoz de Lloredo (24)Ampuero (137)Anero (3)Arce (32)Argoños (24)Arnuero (7)Arredondo (3)Astillero (204)BBádames (52)Barcena de Cicero (97)Bareyo (6)Barreda (13)Beranga (48)Boo (18)CCabezón de la Sal (17)Camargo (38)Carandía (11)Cartes (57)Castanedo (11)Castro Urdiales (369)Cicero (14)Colindres (216)Comillas (115)Los Corrales de Buelna (79)Corvera (11)Cuchia (6)Cudón (4)Cueva (4)La Cavada (3)La Corra (15)La Cueva (10)EEntrambasaguas (47)Escalante (16)GGalizano (6)Gama (32)Gibaja (13)Guarnizo (42)HHazas de Cesto (26)Helgueras (6)Hinojedo (3)Hoz de Anero (5)Hoznayo (39)La Hayuela (5)La Hermida (32)IIsla Playa (22)Isla (46)LLa Lastra (3)Laredo (551)Liencres (32)Liendo (4)Liérganes (6)Limpias (99)PLa Penilla (16)Parbayón (13)Pechón (4)Pedreña (6)Penagos (5)Penilla (11)Pesués (4)Piélagos (91)Polanco (19)Pomaluengo (67)Pontejos (4)Potes (3)Puente San Miguel (16)Puente Viesgo (4)MMaliaño (132)Marrón (31)Mar (9)Matamorosa (5)Medio Cudeyo (56)Miengo (52)Mioño (4)Mogro (40)Mompia (6)Monte (10)Mortera (13)Muriedas (14)NNoja (463)OOntaneda (7)Oriñon (14)Oruña (28)QQuijano (4)RRamales de la Victoria (82)Ranero (3)Rasines (4)Reinosa (49)Renedo (37)Reocín (20)Requejada (15)Rioturbio (9)Ruilobuca (48)SSan Bartolomé de Meruelo (46)San Mamés de Meruelo (55)San Miguel de Meruelo (37)San Pantaleon de Aras (7)San Román (6)San Vicente de la Barquera (65)Sancibrían (3)Santa Cruz de Bezana (46)Santa María de Cayón (13)Santa Olalla (8)Santander (3199)Santoña (291)Sarón (83)Selaya (3)Sierrapando (5)Solares (71)Solórzano (45)Somo (25)Soto de la Marina (45)Suances (209)TTorrelavega (632)Treto (31)UUdías (19)Unquera (18)VVal de San Vicente (27)Valdáliga (23)Vargas (10)Villabáñez (8)Villacarriedo (3)Villapresente (5)Vioño (13)ZZurita (3) Ordenar per:Puntuació VivadosPuntuació VivadosPreu més baixPreu més altRecentsAnticsMés petitsMés gransLlistaMapa1/2065.000 € Nou fa 11 horesVenda Pis en Centro, Los Corrales de Buelna4 habitacions98 m²1 banyVenda Pis en Centro, Los Corrales de Buelna. En ple centre dels corrals de buelna t'oferim aquest habitatge per entrar a viure. amplis buits inundats de llum en una zona còmoda amb tots els serv\n1/20109.000 € Nou fa 11 horesVenda Pis de 2 habitaciones en Requejada, Polanco2 habitacions63 m²1 banyVenda Pis de 2 habitaciones en Requejada, Polanco. Preciós habitatge en requejada. molt àmplia i lluminosa en una zona tranquil·la i ben comunicada tant amb l'autovia com amb el tren. . en edifici amb ascensor\n1/47135.300 € Nou fa 9 horesVenda Pis con terraza en Castañeda, Pomaluengo3 habitacions100 m²2 banysVenda Pis con terraza en Castañeda, Pomaluengo. Magnífic habitatge al bonic poble de villabañez. a escassos 10 min de torrelavega, en una zona tranquil·la envoltat de naturalesa. zona ben comunicada a tra\n1/14102.000 € Nou fa 9 horesVenda Pis a estrenar en Vargas, Puente Viesgo2 habitacions65 m²1 banyVenda Pis a estrenar en Vargas, Puente Viesgo. Estupend pis a estrenar en vargas, amb garatge i traster. situats en ple centre de la població, al costat de tots els serveis, envoltat de zones verdes i pa\n1/46189.009 € Nou fa 9 horesVenda Pis con buenas vistas en Cazoña-Albericia-Alisal, Santander3 habitacions86 m²1 banyVenda Pis con buenas vistas en Cazoña-Albericia-Alisal, Santander. Estupend pis distribuït en 3 habitacions, banys, condícia, cuina i saló. disposa d'un ampli saló de 28m2, del com podràs gaudir de les vistes del 1/45124.000 € Nou fa 9 horesVenda Pis de 1 habitación en Torrelavega1 habitació67 m²1 banyVenda Pis de 1 habitación en Torrelavega. Estupend pis en torrelavega, cantabria. a 15 minuts de santander. disposa d'una àmplia habitació amb vestidor, saló-menjador amb cuina americana, i un b\n1/22141.500 € Nou fa 9 horesVenda Pis con terraza en Centro, Colindres2 habitacions71 m²2 banysVenda Pis con terraza en Centro, Colindres. T'agradaria viure en aquest fantàstic habitatge? a 5 minuts de la platja de laredo, zona ben comunicada a través d'autovia a-8. veuen a conèixer-ho amb nues\n1/14204.000 € Nou fa 9 horesVenda Pis de 3 habitaciones en Escalante3 habitacions150 m²2 banysVenda Pis de 3 habitaciones en Escalante. Aquestes pensant a comprar la teva segona residència?, tenim per tí aquest fantàstic dúplex en escalante, on podràs gaudir de la tranquil·litat d'aquesta l\n1/17102.600 € Nou fa 9 horesVenda Pis de 2 habitaciones en Centro, Colindres2 habitacions61 m²2 banysVenda Pis de 2 habitaciones en Centro, Colindres. T'agradaria viure en aquest fantàstic habitatge? a 5 minuts de la platja de laredo, zona ben comunicada a través d'autovia a-8. veuen a conèixer-ho amb nues\n1/4765.500 € Nou fa 9 horesVenda Pis con terraza en Castañeda, Pomaluengo1 habitació35 m²1 banyVenda Pis con terraza en Castañeda, Pomaluengo. Magnífic habitatge al bonic poble de villabañez. a escassos 10 min de torrelavega, en una zona tranquil·la envoltat de naturalesa. zona ben comunicada a tra\n1/24185.000 € Nou fa 11 horesVenda Pis con jardin en Centro, Torrelavega4 habitacions139 m²2 banysVenda Pis con jardin en Centro, Torrelavega. Habitatge de 150 m2, àmplia i lluminosa, al centre de torrelavega, amb zona verda comunitària.. . el seu saló de més de 35 m2, al sud, amb els seus sostres alts i la\n1/2798.000 € Nou fa 11 horesVenda Maisonette con calefacción en Barreda, Torrelavega3 habitacions90 m²1 banyVenda Maisonette con calefacción en Barreda, Torrelavega. Barreda, preciós dúplex de 3 habitacions, una d'elles amb vestidor, saló-menjador, cuina independent totalment moblada i equipada, bany complet, as\n1/15137.000 € Nou fa 11 horesVenda Pis con calefacción en Somo1 habitació40 m²1 banyVenda Pis con calefacción en Somo. Habitatge en ple centre de somo. amb vista al mar, a un pas de la platja i amb tots els serveis sota la teva casa. desperta't amb el so del mar en un\n1/21183.500 € Nou fa 10 horesVenda Pis de lujo en Playa, Suances3 habitacions90 m²2 banysVenda Pis de lujo en Playa, Suances. Magnífic habitatge a la millor zona de platja de suances. des de la seva terrassa podrà gaudir d'una estupenda vista a la platja de la petxina.. . completament ref\n1/25245.000 € Nou fa 11 horesVenda Pis de 3 habitaciones en Centro, Torrelavega3 habitacions136 m²2 banysVenda Pis de 3 habitaciones en Centro, Torrelavega. Ideal habitatge, en el cor de la ciutat, per a totes aquelles persones que busquen amplitud, llum, sol, comoditat i, per descomptat, no tenir barreres arquitect1/4299.400 € Nou fa 9 horesVenda Pis con terraza en Solorzano, Solórzano3 habitacions95 m²2 banysVenda Pis con terraza en Solorzano, Solórzano. Estupend habitatge amb garatge i piscina comunitària. veuen a viure a solorzano un municipi tranquil amb excel·lents comunicacions per l'autovia a-8 a tan sol\n1/23191.100 € Nou fa 9 horesVenda Pis de 3 habitaciones en Castro Urdiales3 habitacions92 m²2 banysVenda Pis de 3 habitaciones en Castro Urdiales. Pis al centre de castro urdiales, en edifici de nova construcció, amb una situació immillorable, al costat del passeig marítim, distribuït en 3 dormitoris\n1/12133.066 € Nou fa 9 horesVenda Pis con jardin en Ampuero2 habitacions102 m²2 banysVenda Pis con jardin en Ampuero. Portes temps buscant una planta baixa amb àmplia parcel·la? una propietat actual, disposa de garatge tancat. veuen a conèixer-ho, sent la proximitat amb la natu\n1/23122.870 € Nou fa 9 horesVenda Pis con calefacción en Los Corrales de Buelna2 habitacions72 m²2 banysVenda Pis con calefacción en Los Corrales de Buelna. Vols viure a 5 minuts de torrelavega? veuen a conèixer aquest pis de dues habitacions, saló, cuina, bany i garatge en els corrals de buelna. no tindràs\n1/1185.509 € Nou fa 9 horesVenda Pis con vistas en Dávila-Castros, Santander2 habitacions40 m²1 banyVenda Pis con vistas en Dávila-Castros, Santander. Habitatge situat en la planta 6º d'un edifici al costat de les universitats, en santander. a pocs metres de la uc, uimp i cesine. proper a tots els serveis,\n1/19111.200 € Nou fa 9 horesVenda Pis con terraza en Tanos, Torrelavega3 habitacions98 m²1 banyVenda Pis con terraza en Tanos, Torrelavega. Estupend pis en tanos de 3 dormitoris, bany, cuina, saló. tots els serveis al seu abast sense renunciar a la tranquil·litat de viure fora del centre. v\n1/19136.322 € Nou fa 9 horesVenda Pis con calefacción en Santoña2 habitacions102 m²2 banysVenda Pis con calefacción en Santoña. Aquestes pensant a comprar la teva segona residència o tal vegada t'agrada viure en la vila marinera de santoña, prop del mar, els seus marismas, amb la calidesa del seu gen\n1/23136.400 € Nou fa 9 horesVenda Pis en Los Corrales de Buelna3 habitacions83 m²2 banysVenda Pis en Los Corrales de Buelna. Vols viure a 5 minuts de torrelavega? veuen a conèixer aquest pis de dues habitacions, saló, cuina, bany i garatge en els corrals de buelna. no tindràs\n1/1285.100 € Nou fa 9 horesVenda Pis con calefacción en Nueva Ciudad, Torrelavega3 habitacions56 m²1 banyVenda Pis con calefacción en Nueva Ciudad, Torrelavega. Aquestes buscant un pis en nova ciutat, torrelavega? aquí ho té per entrar a viure.. vols conèixer-ho? veuen a veure-ho amb els agents immobiliaris de ba\n1/23109.670 € Nou fa 9 horesVenda Pis en Los Corrales de Buelna2 habitacions72 m²2 banysVenda Pis en Los Corrales de Buelna. Vols viure a 5 minuts de torrelavega? veuen a conèixer aquest pis de dues habitacions, saló, cuina, bany i garatge en els corrals de buelna. no tindràs\n1/24125.500 € Nou fa 9 horesVenda Pis con terraza en Gajano2 habitacions70 m²1 banyVenda Pis con terraza en Gajano. Estupend habitatge en gajano, en planta baixa. consta de dos dormitoris, bany, saló, cuina i una terrassa de 17m2. prop de la sortida de l'autovia i perfec\n1/11103.600 € Nou fa 9 horesVenda Pis de 2 habitaciones en Cabuerniga, Terán2 habitacions63 m²1 banyVenda Pis de 2 habitaciones en Cabuerniga, Terán. T'agradaria viure en una zona envoltada de naturalesa? tenim aquest estupend pis en terán, cabuérniga. distribuït en 2 habitacions, saló, cuina equipa\n1/20134.900 € Nou fa 11 horesVenda Pis de 3 habitaciones en Centro, Torrelavega3 habitacions88 m²2 banysVenda Pis de 3 habitaciones en Centro, Torrelavega. Magnífic habitatge a un pas del centre de torrelavega. molt àmplia i lluminosa en perfecte estat, llesta para entra a viure. . amb ascensor, garatge i traster. 1/27108.200 € Nou fa 9 horesVenda Pis con terraza en Centro, Colindres2 habitacions69 m²2 banysVenda Pis con terraza en Centro, Colindres. T'agradaria viure en aquest fantàstic habitatge? a 5 minuts de la platja de laredo, zona ben comunicada a través d'autovia a-8. veuen a conèixer-ho amb nues\n1/1356.000 € Nou fa 9 horesVenda Pis con terraza en Pomaluengo2 habitacions47 m²2 banysVenda Pis con terraza en Pomaluengo. T'imagines estrenar casa per menys de 230€ al mes? aquesta podria ser la quota de la teva hipoteca. ara pots comprar un habitatge en pomaluengo, una urbanitza\nAnterior12345…310SegüentAgencias destacadasAgencias destacadasNo trobes el que busques? Contacta amb agències de la zona i ells cercaran per tu..Hola, estoy buscando Piso en venta . Por favor, hágame saber los inmuebles adecuados que tenga. Gracias.Contactar\nBahia Home Ciruelos\nLook find torrelavega - suancescondicions d´ús - Política de privacitatEl més buscat en vendaVenda pisos MadridVenda pisos BarcelonaVenda cases TorreviejaVenda pisos MalagaVenda pisos Santa PolaVenda pisos ValenciaVenda pisos SevillaVenda pisos OviedoVenda pisos SalamancaVenda pisos GijónVenda pisos SabadellVenda pisos BenidormEl més buscat de lloguerLloguer pisos BarcelonaLloguer pisos BenidormLloguer pisos Elche / ElxLloguer pisos OviedoLloguer pisos JaenLloguer pisos San Sebastian de los ReyesLloguer pisos MadridLloguer pisos ValenciaLloguer pisos MurciaLloguer pisos VitoriaLloguer pisos MálagaLloguer pisos MarbellaQui somNotíciesCol·laboradorsProfesionalesAvís legalPrivacitat i cookies© vivados. Cases i pisos en lloguer i venda


Dansa, foc i gegants a la festa major de Sant Andreu | Cultura Popular\nDansa, foc i gegants a la festa major de Sant Andreu\n30/11/2017 a les 12:14h\nLa festa major de Sant Andreu és la que tanca el cicle de festes majors a la ciutat i per això es mereix un comiat com cal. Enguany es fa del 29 de novembre al 10 de desembre i presenta un programa ben complet, amb activitats de tota mena i per a tots els públics. La cultura popular hi és ben present, amb la dansa, el foc, la imatgeria festiva, el ball de bastons… Però la festa major també té un seguit d’actes que la fan única, com ara l’Esclat Andreuenc –el particular toc d’inici que obre la festa major– o les matinades de festa major, que fan de manera simultània els diables, els trabucaires i els grallers del barri.\nEntre les principals novetats d’enguany hi ha l’aniversari del canó de la Germandat de Trabucaires, Grallers i Geganters de Sant Andreu. Per celebrar-ho, l’1 de desembre han organitzat una passejada festiva pels carrers del barri on s’aniran llegint versos satírics. Aquest mateix dia la Federació de Diables de Barcelona, que té la seva seu al barri, ha organitzat una ceptrotada a la plaça de Can Galta on es podran veure encesos els ceprots, les forques i estendards de colles de tota la ciutat. Finalment, cada 3 de desembre s’organitza el Dia de la Rumba a la Fabra i Coats, una celebració que enguany s’afegeix al programa de la festa major.\nEl tret de sortida de la festa major serà un repic de campanes, el dimecres 29 de novembre a les dues principals esglésies del barri. En aquell moment començaran dotze dies de festa en què no faltaran actes de cultura popular de tota mena, organitzats per les diverses entitats del barri, com ara la trobada de colles bastoneres de Catalunya que s’organitza des de Can Galta (02-12) i la mostra de dansa que ja fa molts anys que organitza l’esbart Maragall (06-12).\nUn dels dies centrals de la festa serà el diumenge 3 de desembre. La jornada arrencarà ben d’hora, amb una despertada quàdruple: trons amb els diables, galejades amb els trabucaires, les campanes de les esglésies i les gralles dels castellers. A mig matí es farà la cercavila de gegants, encapçalada per la família de Sant Andreu completa –l’Andreu, la Coloma, els gegants Coloms i els gegantons avis– i tot de colles de Barcelona i de la resta del país que els vulguin acompanyar. Tot seguit, hi haurà el pregó i s’executarà el ball de rams de Sant Andreu.\nDurant el segon cap de setmana de festa major es faran els correfocs. A Sant Andreu, tant el correfoc infantil com l’adult són molt espectaculars perquè els organitzen conjuntament totes les colles de diables del barri. El dels petits es farà el divendres 8 de desembre i com a prèvia es dedicarà tota la jornada als tallers infantils de diables. I el dels adults es farà el dissabte 9 de desembre i abans de començar es farà un espectacle previ. Els actes de la festa s’acabaran el 10 de desembre amb una cantada d’havaneres i un espectacle piromusical.\nPrograma de la festa major de Sant Andreu


Podeu descarregar la imatge fent clic ací. Aquesta fotografia pertany a una sèrie que fou pujada al Foro Remember València I (#4962) pel membre "Catadau", segons el qual pertanyien al seu avi. Ara els enllaços a les fotografies ja no estan actius. Durant els pròxims dies pujaren la sèrie de quinze fotografies pujades per "Catadau". Les fotografies no tenen datació, ni ubicació.


Boquilla russa rosetó | Gadgets & Cuina\nBoquilla russa rosetó amb la qual podràs decorar les teves cupcakes, pastissos i muffins amb preciosos i detallats rosasses, tot això amb un simple gest de mà.\nAquesta boquilla russa ofereix les següents característiques:\nMaterial: acer inoxidable 18/8 adequat per contacte amb aliments.\nDimensions: Ø2,3 x Ø3,5 x 3,8 cm d'alçada.\nApta per al rentavaixelles, tot i que és preferible rentar amb aigua i sabó\nNeteja el extrem del broquet amb un drap humit. Torna a usar-lo per al següent rosetó.\nDesprés de cada ús, renta-amb aigua calenta i sabó i deixa-la assecar.\nProductes relacionats de Boquilla russa rosetó\nBoquilla russa rosetó?


(Moscou, Rússia, 1940)\nVa estudiar escultura a l'Institut moscovita Stroganov d'Arts Aplicades. Als anys setanta es converteix en un dels líders i teòrics del moviment conceptualista de l'art i la literatura russos. Va ser un dels fundadors de l'Escola Moscovita de Conceptualisme.\nÉs autor de diverses obres teatrals com Catharsis, I'm Playing Concertina (1975), The Black Dog (1974), entre altres; ha estat director i actor de nombrosos muntatges escènics com The Mantra of High Russian Culture (1999), Pushkin (1999), The Flight over the Snow-Covered Expanse i d'altres, i com a intèrpret, ha tocat al costat de músics de jazz i de música clàssica en diferents països.\nLes seves novel·les, llibres de poemes i assajos sobre literatura, art i cultura han estat traduïts a diferents llengües. Ha obtingut els premis literaris Pushkin i Pasternak. Des de mitjan anys vuitanta ha participat en diferents exposicions individuals i col·lectives arreu del món. Ha guanyat el premi d'Art visual de l'Acadèmica Alemanya d'Art (DAAD) i el primer premi de la Bienalle der Papierkunst (Düren, Alemanya, 1998).


Preocupació internacional per la situació al país - Diari de Girona\nefe 16.07.2016 | 00:36\nL'alta representant de la Unió Europea (UE) per a la Política Exterior, Federica Mogherini, va demanar "moderació i respecte a les institucions democràtiques" a Turquia, a través de la xarxa social Twitter.\nEl Ministeri d'Afers exteriors ha activat tots els seus recursos diplomàtics per posar-los a la disposició de les necessitats dels espanyols residents i turistes a Turquia després de l'intent de cop d'Estat al país.\nEl Ministeri francès d'Exteriors va recomanar avui als francesos que es trobin a Turquia que no surtin al carrer davant la situació en aquest país, on aquesta nit s'ha produït un cop d'estat.\nRússia va fer una crida a evitar un vessament de sang a Turquia i a solucionar els problemes en el marc constitucional després del cop d'estat protagonitzat per l'Exèrcit d'aquest país.\nEl secretari d'Estat d'EUA, John Kerry, va afirmar avui estar assabentat del cop d'estat perpetrat a Turquia, on espera que hi hagi "pau i estabilitat".